text: 75-årig kvinde dræbt
  29 juli 2019 kl. 18.02
  Kvinden blev kørt ned af en lastbil kort før klokken 17 mandag eftermiddag.
  En 75-årig kvinde mistede livet, da hun blev ramt af en lastbil i Kolding. De pårørende er underrettet.
  Ulykken skete kort før kl. 17 på Jens Holms Vej.
  - Vi har fået oplyst, at kvinden gik ud foran en lastbil, og han overser hende måske, siger vagtchef Jørn Lindhardt, Sydøstjyllands Politi.
  Lastbilchaufføren er en 59-årig mand.
  - Lige nu afhører vi chaufføren, og så skal vi have afhørt vidner i sagen, siger vagtchef Jørn Lindhardt, Sydøstjyllands Polii til TV SYD.
  